
Az elektronikus humán erőforrás menedzsment jellemzése, különös tekintettel az e-toborzásra

TDK dolgozatomat a humán erőforrás menedzsment témaköréből, azon belül is az e-toborzás témájából készítettem. A vizsgálat úgy gondolom egy nagyon aktuális témában készült el, mivel ma egyre fontosabb a HRM, illetve az internet és számítógép világa is egyre sűrűbben szövi át a munka világát.
Kutatásom céljaként a karrieroldalakon keresztül gyakorlatban megvalósuló toborzásra kívántam választ kapni. Dolgozatom elején, a szekunder kutatásban kiemelten foglalkoztam az e-HRM fogalmával, fejlődésével, eszközeivel, majd bővebben ismertettem a toborzást. A primer kutatásom két fő részből állt, egyrészt a karrieroldalak vizsgálatából, másrészt az interjúkból, melyekkel konkrétan az e-toborzásra kérdeztem rá. A dolgozat végén, a Konklúziók c. fejezetben végezetül megfogalmaztam a kutatásból levont konklúziókat és általam tett javaslatokat.



